MINISTERSTVO FINANCIÍ 
SLOVENSKEJ REPUBLIKY
K číslu: 2273/2002 – KM

Materiál na rokovanie
vlády Slovenskej republiky

Dodatok

Analýza tvorby a použitia správnych fondov zdravotných poisťovní, Sociálnej poisťovne a  Národného úradu práce

Podnet:						      Obsah materiálu:
Záznam z rokovania					     1. Návrh uznesenia – nové znenie
Porady ekonomických ministrov			     2. Predkladacia správa – nové znenie
zo dňa 10.6.2002					     3. Návrh opatrení - nové znenie
							     4. Zmeny textu materiálu - nové znenie                                                                                                               							     5. Návrh komuniké - nové znenie

Predkladá:

František Hajnovič
minister financií
Slovenskej republiky 

Bratislava, júl 2002
Nové znenie

VLÁDA SLOVENSKEJ REPUBLIKY

NÁVRH

UZNESENIE VLÁDY SLOVENSKEJ REPUBLIKY

k Analýze tvorby a použitia správnych fondov zdravotných poisťovní, Sociálnej poisťovne a Národného úradu práce

Číslo uznesenia:
Zo dňa:
Číslo materiálu:
Predkladateľ: minister financií SR
Podnet: Plán práce vlády SR na rok 2002
Stupeň utajenia: 

Vláda

A.	berie na vedomie
 
      Analýzu tvorby a použitia správnych fondov zdravotných poisťovní, Sociálnej poisťovne
      a Národného úradu práce

B.	ukladá 

       ministrovi práce, sociálnych vecí a rodiny 
       ministrovi zdravotníctva

       B.1. postupovať podľa opatrení uvedených v Prílohe č.1

                                                                                                Termín: podľa Prílohy č.1

       B.2. vypracovať a predložiť na rokovanie vlády SR správu o plnení prijatých opatrení 

                                                                                                 Termín: 30.6.2003

Nové znenie

Predkladacia správa

	Analýza tvorby a použitia správnych fondov zdravotných poisťovní, Sociálnej poisťovne a  Národného úradu práce bola predmetom rokovania Porady ekonomických ministrov vlády SR dňa 10. júna 2002.

	V zmysle záznamu z uvedeného rokovania Porada ekonomických ministrov vlády SR 
1.	berie na vedomie predloženú analýzu
2.	odporúča predkladateľovi v spolupráci s ministrami vecne príslušných rezortov doplniť analýzu o návrh opatrení
3.	odporúča vláde SR doplnenú analýzu prerokovať.

    Na základe uvedených záverov minister financií listom č.2273/2002-KM zo dňa 17.6.2002 požiadal rezortných ministrov o predloženie návrhov opatrení k vecne príslušnej problematike.

	Ministerstvo zdravotníctva predložilo požadovaný návrh listom č. M/2994/2002 zo dňa 28.6.2002. Listom č. 1039/2002-I/10 zo dňa 17.7.2002 predložilo podklady pre spracovanie materiálu i Ministerstvo práce, sociálnych vecí a rodiny SR.

      Opatrenia, navrhnuté ministerstvami, sú v predkladanom materiáli zapracované. 

	Súčasťou predkladaného Dodatku sú i technické opravy predkladaného materiálu, ktoré sú v texte zvýraznené.

	Predkladaný materiál nemá finančný, ekonomický, enviromentálny vplyv, ani vplyv na zamestnanosť.

Analýza tvorby a použitia správnych fondov zdravotných  poisťovní, Sociálnej poisťovne a  Národného úradu práce 
___________________________________________________________________________

Zmeny textu materiálu

3

Výdavky  správneho  fondu  vzrástli  od  roku 1998  do roku 2001 o 767 271 tis. Sk, na čom sa podieľali neinvestičné výdavky nárastom o 923 990 tis. Sk. Okrem rastu osobných nákladov o 126 485 tis. Sk a  úmerným zvyšovaním odvodov poistného do fondov o 40 217 tis. Sk zaznamenali najvyšší rast ostatné náklady o 837 529 tis. Sk. Na raste ostatných nákladov sa prevažnou mierou podieľa Spoločná zdravotná poisťovňa, ktorá v tejto položke vykazuje zúčtovanie poplatkov z omeškania platieb na osobitný účet povinného zdravotného poistenia.

V roku 2002 sa uvažuje s výškou správneho fondu v sume 2 124 971 tis. Sk.

A. Investičné výdavky/náklady	

Investície v roku 1999 v objeme 485 706 tis. Sk vzrástli  oproti roku 1998 o 95 037 tis. Sk, t.j. o 24,3 %. Na tomto náraste sa podieľala Všeobecná zdravotná poisťovňa (ďalej VŠZP) najmä stavebnými investíciami, a to rekonštrukciami dvoch budov, dokončením budovy riaditeľstva na Mamateyovej ul., ako i kúpou nehnuteľnosti v Prešove a Vranove. Okrem týchto aktivít bola posilnená softwarová i hardwarová časť informačného systému. Spoločná zdravotná poisťovňa (ďalej SZP) ovplyvnila nárast investícií najmä obstaraním hmotného investičného majetku, ktorý v tomto roku vzrástol zo 7 000 tis. Sk na 175 862 tis. Sk. 

Od  roku  1999  zaznamenali  zdravotné  poisťovne  pokles investícií v roku 2001 až na úroveň 233 950 tis. Sk.

Na budovanie informačných systémov v zdravotných poisťovniach sa za sledované obdobie vynaložilo celkom 412 787 tis. Sk, čo v priemere na rok predstavuje sumu 103 197 tis. Sk.

Výrazný nárast oproti roku 2001 sa predpokladá v rozpočte investícií na rok 2002 až na úroveň dvojnásobku predchádzajúceho roka 478 572 tis. Sk, čo predstavuje zvýšenie  o 244 622 tis. Sk. Túto skutočnosť ovplyvnila VŠZP, ktorá pristúpila k realizácii projektu komplexného informačného systému, schopného reagovať na množstvo nastupujúcich legislatívnych  zmien  (zákon  o zdravotnom poistení,  zákon o štátnej   pokladnici,   zmeny pri vstupe do EÚ). Zvýšenie je i v oblasti stavebných investícií a rekonštrukcií viacerých pobočiek.  Rast investičných výdavkov v rozpočte SZP na úroveň  104 336  tis. Sk  zapríčinila 
7

úsporného režimu v čerpaní nákladov správneho fondu, v roku 2001 dosiahli náklady správneho fondu zhruba úroveň roka 1998. V rozpočte na rok 2002 sa predpokladá čerpanie tohto fondu vo výške 2 646 698 tis. Sk, resp. vo výške 2 920 495 tis. Sk za predpokladu použitia i účelovo viazaných prostriedkov v sume cca 274 mil. Sk určených na reformu dôchodkového systému, jednotný výber poistného, pôžičku zo Svetovej banky a pod.

A. Investičné výdavky / náklady

	V sledovanom období podiel investičných výdavkoch na celkových výdavkoch /nákladoch správneho fondu sa pohyboval v rozpätí od  13,7 percent  do 31,6 percent a  mal nepravidelný priebeh. Najvyšší podiel bol dosiahnutý v roku 1998, kedy investičné výdavky dosiahli výšku 586 138 tis. Sk.  V roku 2000 bol tento podiel najnižší. Najväčšia dynamika ich rastu bola zaznamenaná v roku 2001, čo súviselo s budovaním administratívneho informačného systému a  IIS SP, v súvislosti so zabezpečením novej agendy poistenia zodpovednosti zamestnávateľa za škodu a  so zabezpečením implementácie pripravovaného zákona o sociálnom poistení. 

	Z  investičných   najväčší objem finančných prostriedkov pripadá na rozostavané stavby, rekonštrukcie a informačné systémy. V sledovanom období percentuálny podiel výdavkov na rozostavané stavby, rekonštrukcie na investičných výdavkoch správneho fondu  sa znižoval zo 66 % v roku 1998 na 38,8 % v roku 2002.  Naopak percentuálny podiel výdavkov na informačné systémy na investičných výdavkoch správneho fondu rástol z 22,4 % v roku 1998 na 50,2 % v roku 2002. V rokoch  1998 – 2002 sa na  informačné systémy vynaloží  celkom  934,6 mil. Sk, t. j. priemerne ročné náklady dosiahnú úroveň  cca  233,7 mil. Sk.

B. Neinvestičné výdavky / náklady 

	Neinvestičné výdavky/náklady v sledovanom období súviseli so zabezpečením funkčnosti výkonných zložiek Sociálnej poisťovne, t. j. ústredia Sociálnej poisťovne a 38 pobočiek. Ich vývoj za sledované obdobie bol nerovnomerný. V roku 1998 predstavovali sumu 1 721 376 tis. Sk, pričom v roku 1999 klesli o 1,4 %. Od roku 2000 tento ukazovateľ medziročne rástol, v roku 2000 o  2,1 %  a  v roku 2001 o 6,3 %. V rozpočte na rok 2002 sa predpokladajú   neinvestičné  výdavky/náklady  vo  výške 2 017 598 tis. Sk, čo je v porovnaní 
15

zamestnaných na verejnoprospešných pracovných miestach ) vo výške 14 396 Sk. Priemerná mzda v rokoch 1999 a  2000  klesala a nedosiahla  ani  úroveň  roka 1998. V roku 2001 vzrástla oproti roku 2000 o 4,6 %, t. j. zo 14 030 Sk na 14 677 Sk a dosiahla úroveň roka 1998. V rozpočte na rok 2002 sa predpokladá  priemerná mzda vo výške 15 758 Sk, čo je v porovnaní s rokom 2001 viac o 7,4 %. Sociálna poisťovňa v porovnaní s Národným úradom práce vykazuje vyššiu úroveň priemernej mzdy, avšak znížila tento rozdiel  za sledované obdobie  na polovicu, t. j. v roku 1998 bol rozdiel v priemernej  mzde vo výške cca 5  tis. Sk  a  v roku 2002 sa predpokladá cca 2,5 tis. Sk.

V Národnom úrade práce  priemerná mzda  ( vykazovaná bez mzdy  zamestnancov zamestnaných na verejnoprospešných pracovných miestach ) v roku 1998 dosiahla úroveň 9 620 Sk, čo predstavuje zníženie od roku 1996 o 7 646 Sk ( rok 1996  - 17 266 Sk , rok 1997 – 10 628 Sk ). Tento  výrazný pokles  bol spôsobený zmenou inštitucionálneho usporiadania na trhu práce v januári 1997, kedy  bol zriadený  Národný úrad práce, ktorý vznikol zlúčením Fondu zamestnanosti, Správy služieb zamestnanosti a okresných úradov. Od roku 1998  tento ukazovateľ medziročne rástol ( v priemere o 8,3 % ). Pre rok 2002 sa uvažuje  s výškou 13 127  Sk. 

Priemerné výdavky/náklady správneho fondu na 1 poistenca   (Tab. č. 11)

V systéme zdravotného poistenia predstavovali v roku 1998  najnižšie náklady na 1 poistenca 257,- Sk a najvyššie 661,- Sk. V  rokoch 1999 až 2001 mal tento ukazovateľ kolísavú tendenciu. V sledovanom období výrazne vzrástol v Spoločnej zdravotnej poisťovni, kde zo 661,- Sk v roku 1998 vzrástol na 1 732,- Sk v roku 2001 z dôvodu zaúčtovania poplatkov z omeškania platieb na osobitný účet povinného zdravotného poistenia. V rozpočte zdravotných poisťovní na rok 2002 sa uvažuje s intervalom od 339,- Sk po 546,- Sk. 

Sociálna poisťovňa zabezpečovala službu pre 1 poistenca v roku 1998 za 365 Sk, v roku 1999 za 348 Sk, v roku 2000 za 339 Sk a v roku 2001 za 421 Sk. V rozpočte na rok 2002 predpokladá zvýšenie tohto ukazovateľa na 472 Sk.

	Národný úrad práce vydával na 1 poistenca   v roku 1998  sumu 520 Sk.  V  rokoch 1999 a 2000    tento   ukazovateľ  mal vzrastajúcu  tendenciu, v roku 2001 sa dostal na úroveň  
16

666  Sk. V rozpočte na rok 2002  Národný  úrad  práce  predpokladá  jeho   ďalšie  zvýšenie na sumu 745 Sk. 

Priemerné výdavky/ náklady správneho fondu na  1 zamestnanca  (Tab. č. 12)

V zdravotných poisťovniach dosiahli najnižšie náklady na 1 zamestnanca v  roku 1998 406 tis. Sk a najvyššie 1 342 tis. Sk. V rokoch 1999 až 2001 sa interval sledovaného ukazovateľa pohybuje od najnižšej hodnoty 372 tis. Sk po 2 548 tis. Sk v Spoločnej zdravotnej poisťovni. V rozpočte na rok 2002 sa tieto rozdiely medzi poisťovňami už nepredpokladajú a v priemere dosahuje tento ukazovateľ sumu 635 tis. Sk, pri najnižšej hodnote 480 tis. Sk a najvyššej hodnote 638 tis. Sk.

Sociálna poisťovňa v roku 1998 na 1 zamestnanca vynaložila 515 tis. Sk. V ďalšom období sa znižovali tieto náklady, t. j. v roku 1999 sa znížili na 472 tis. Sk a v roku 2000 na 440  tis. Sk.  V  roku 2001  predstavovali sumu 521  tis. Sk    a     dosiahli úroveň roka 1998. V  roku 2002 sa predpokladá ich rast o 10,7 %, t. j. na 578 tis. Sk.

V roku  1998  Národný úrad  práce  dosiahol  náklady  na 1 zamestnanca v objeme  230 tis. Sk. Priemerné výdavky správneho fondu na  1 zamestnanca v ďalšom období rástli, v roku 2001 predstavovali sumu 287  tis. Sk. Aj v  roku 2002 sa predpokladá ich ďalší rast o 10,8 % , t. j. na  311  tis. Sk. 

Náklady na informačné systémy na 1 zamestnanca      (Tab. č. 13) 

Najnižšie náklady na informačné systémy v roku 1998 dosiahla Vzájomná zdravotná poisťovňa Dôvera, ktorá vykazuje nulové náklady na jedného zamestnanca v tis. Sk. Najvyššie náklady dosiahla Spoločná zdravotná poisťovňa v sume 194 tis. Sk. V rokoch 1999 - 2001 mal tento ukazovateľ kolísavú tendenciu. V porovnaní jednotlivých subjektov vychádza Spoločná zdravotná poisťovňa ako zdravotná poisťovňa, ktorá je najlepšie vybavená informačnou technikou. Pre rok 2002 sa predpokladá nárast tohto ukazovateľa vo všetkých poisťovniach, pri dosiahnutí najvyššieho rastu na 107 tis. Sk vo Všeobecnej zdravotnej poisťovni.
Nové znenie

                                                                                                                              Príloha č. 1
Návrh opatrení

1.	Vykonať analýzu výdavkov/nákladov správnych fondov z hľadiska ich použitia podľa jednotlivých položiek a členenia na investičné a neinvestičné výdavky/náklady a so zameraním na vývoj miezd v jednotlivých inštitúciách.

                                                                              Termín: apríl 2003
                                                                              Zodpovední: MZ SR, MPSVR SR
                                                                              Spolupráca: MF SR

2.	Prehodnotiť súčasné pravidlá tvorby správnych fondov v závislosti od zložitosti a nákladovosti výberu a správy poistného na zdravotné poistenie, nemocenské poistenie, dôchodkové zabezpečenie/poistenie a príspevku na poistenie v nezamestnanosti..

                                                                              Termín: máj 2003
                                                                              Zodpovední: MZ SR, MPSVR SR
                                                                              Spolupráca: MF SR

3.	Ročne vyhodnocovať gestorskými ministerstvami vývoj tvorby a použitia správnych fondov so zameraním na zvyšovanie hospodárnosti vynakladaných prostriedkov a systém odmeňovania pracovníkov uvedených inštitúcií; materiál predkladať na informáciu vláde SR.

                                                                              Termín: trvale                                                                             
                                                                              Zodpovední: MZ SR, MPSVR SR

4.	Využiť poznatky predloženej analýzy v pôsobnosti gestorských rezortov na prijímanie i ďalších opatrení zameraných na racionálne vynakladanie prostriedkov na správne činnosti v zdravotných poisťovniach, Sociálnej poisťovni a Národnom úrade práce a navrhnúť regulačné mechanizmy na vybrané druhy výdavkov správnych fondov pre uvedené inštitúcie.

                                                                              Termín: úloha trvalá                                                                             
                                                                              Zodpovední: MZ SR, MPSVR SR
                                                                              Spolupráca: MF SR

Nové znenie

Návrh

Komuniké

	Vláda Slovenskej republiky prerokovala Analýzu tvorby a použitia správnych fondov zdravotných poisťovní, Sociálnej poisťovne a Národného úradu práce.

	Materiál analyzuje spôsob tvorby a použitia správnych fondov v dotknutých inštitúciách  za roky 1998 až 2002, pričom venuje pozornosť i porovnaniu vývoja vybraných ukazovateľov v sledovanom období.

	V návrhu opatrení a uznesenia vlády SR je uvedený návrh ďalšieho postupu pre zefektívnenie tvorby a použitia správnych fondov v uvedených inštitúciách spravujúcich verejné zdroje.